Lwimbo lwa bulanda* lobaimbīle Yehova kudi Davida pa binenwa bya Kusha mwine Benjemani.7 A Yehova Leza wami, mudi abe ye monanyemena.+Mpandije ku boba bonso bampangapanga, unkūle.+2 Shi bitupu basa kunsasamuna* bipindibipindi pamo bwa ntambo,+Kunsela kwampikwa ne wa kunkūla mwine.3 A Yehova Leza wami, shi ne mulube mu kino,Shi ne mulonge bintu na bukondame,4 Shi ne mulubile muntu unongelanga biyampe,+Nansha shi ne mutūte walwana nami pampikwa mwanda,*5 Nankyo walwana anondelonde ne kumpeta;*Atyimpile būmi bwami panshi pa ntandaKadi onakanye ntumbo yami mu luvumbi. (Sela)6 A Yehova, imana na bulobo bobe;Talukila balwana nami na bukalabale;+Languka pa mwanda wami, kadi lomba batyibe mambo.+7 Mizo ikujokoloke;Kadi ukebalonga bibi tamba kwako kūlu.8 Yehova ukatyibila bantu nsambu.+A Yehova, ntyibile mambo mwendele boloke bwamiNe mwendele bululame bwami.+9 Nakwisāshila, fudija bilongwa bibi bya babi.Ino kwasha muntu moloke,+Mwanda abe wi Leza moloke+ ubandaulanga mityima+ ne milangwe ya mundamunda.*+10 Leza i ngabo yami,+ Umpandiji wa boba boloke swā mu mutyima.+11 Leza i Mutyibi moloke,+Kadi Leza usapulanga butyibi bwandi* difuku ne difuku.12 Shi muntu kesāshilepo,+ Aye unonanga kipete kyandi;+Ukananga buta bwandi bwa miketo ne kwibuteakanya.+13 Ulongololanga byabulwi byandi bya lufu;Uteakanyanga miketo yandi ya mudilo.+14 Tala yewa wimite bubi;Waimita makambakano ne kubutula bubela.+15 Ukolanga kīna ne kwikilepeja,Ino uponenanga mu kīna kyalongele aye mwine.+16 Makambakano aleta akajokela pa mutwe wandi;+Butomboki bwandi bukaponena pa nsongo ya mutwe wandi.17 Nkatendelanga Yehova pa mwanda wa boloke bwandi;+Nkembilanga mitendelo* dijina dya Yehova+ Mwine wa Peulu Mwine.+
bem_Latn